ai4bharat/Pralekha huggingface dataset:
युवा कार्यक्रम एवं खेल मंत्रालय
युवा कार्यक्रम और खेल मंत्रालय की निरीक्षण समिति ने दूसरी रैंकिंग सीरीज में भाग लेने के लिए 27 पहलवानों के दल को मंजूरी दी
युवा कार्यक्रम और खेल मंत्रालय  की निरीक्षण समिति ने आगामी दूसरी रैंकिंग सीरीज 'इब्राहिम-मुस्तफा' टूर्नामेंट में भाग लेने के लिए 27 पहलवानों सहित 43 सदस्यों के एक दल को मंजूरी दी है।
यह प्रतियोगिता 23 से 26 फरवरी तक मिस्र के अलेक्जेंड्रिया में आयोजित की जा रही है जो सीनियर एशियन चैंपियनशिप 2023 और सीनियर वर्ल्ड चैंपियनशिप 2023 में बेहतर सीडिंग के लिए रैंकिंग अंक हासिल करने के लिए महत्वपूर्ण होगी।
इस भारतीय दल में 9 फ्रीस्टाइल पहलवान, 8 महिला पहलवान और 10 ग्रीको-रोमन पहलवानों के साथ-साथ 16 कोच और सहायक कर्मचारी शामिल हैं।
इन 27 पहलवानों में 3 टार्गेट ओलंपिक पोडियम स्कीम  पहलवान यानी आशु 67 किलोग्राम ग्रीको-रोमन में, भटेरी 65 किलोग्राम महिला पहलवान और सुजीत 65 किलोग्राम फ्रीस्टाइल शामिल हैं।
भारतीय टीम की भागीदारी के बारे में बात करते हुए ओलंपिक पदक विजेता और निरीक्षण समिति की चेयरपर्सन एम.सी. मैरी कॉम ने कहा कि हम यह सुनिश्चित करना चाहते हैं कि खेल और खिलाडि़यों को किसी प्रकार की परेशानी न हो और अधिक से अधिक पहलवानों को अंतरराष्ट्रीय स्तर पर पहचान मिले, ताकि उन्हें विश्व के सर्वश्रेष्ठ एथलीटों के खिलाफ प्रतिस्पर्धा करने का अवसर मिल सके।
अब तक 9 वर्तमान और पूर्व विश्व चैम्पियनशिप स्वर्ण पदक विजेताओं ने दूसरी रैंकिंग सीरीज के लिए पंजीकरण कराया है।
पहलवानों के विवरण के लिए यहां क्लिक करें
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 193.31 करोड़ से अधिक टीके लगाए जा चुके हैं
12-14 आयु वर्ग में 3.38 करोड़ से अधिक खुराकें लगाई गई
भारत में कोरोना के सक्रिय मामले 17,698 हैं
पिछले 24 घंटों में 2,706 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.58 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 193.31 करोड़  से अधिक हो गया। इस उपलब्धि को 2,45,16,503 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.38 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,06,906
|
|
दूसरी खुराक
|
|
1,00,39,413
|
|
प्रीकॉशन खुराक
|
|
52,08,077
|
|
अग्रिम पंक्ति के कर्मी
|
|
पहली खुराक
|
|
1,84,18,963
|
|
दूसरी खुराक
|
|
1,75,83,011
|
||
|
प्रीकॉशन खुराक
|
|
86,59,650
|
|
12-14 वर्ष आयु वर्ग
|
|
पहली खुराक
|
|
3,38,07,441
|
|
दूसरी खुराक
|
|
1,60,92,782
|
|
15-18 वर्ष आयु वर्ग
|
|
पहली खुराक
|
|
5,94,38,903
|
|
दूसरी खुराक
|
|
4,56,18,932
|
|
18-44 वर्ष आयु वर्ग
|
|
पहली खुराक
|
|
55,71,12,451
|
|
दूसरी खुराक
|
|
48,97,57,417
|
|
प्रीकॉशन खुराक
|
|
8,44,591
|
|
45-59 वर्ष आयु वर्ग
|
|
पहली खुराक
|
|
20,32,43,126
|
|
दूसरी खुराक
|
|
19,07,93,200
|
|
प्रीकॉशन खुराक
|
|
13,77,014
|
|
60 वर्ष से अधिक आयु वर्ग
|
|
पहली खुराक
|
|
12,70,85,349
|
|
दूसरी खुराक
|
|
11,89,97,429
|
|
प्रीकॉशन खुराक
|
|
1,86,72,697
|
|
प्रीकॉशन खुराक
|
||
|
3,47,62,029
|
|
कुल
|
|
|
|
1,93,31,57,352
भारत में सक्रिय मामले आज 17,698 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 2,070 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,13,440 हो गई है।
बीते 24 घंटे में कोरोना के 2,706 नए मामले सामने आएं।
पिछले 24 घंटों में कुल 2,78,267 जांच की गई हैं। भारत ने अब तक कुल 85 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.58 प्रतिशत है और दैनिक रूप से पुष्टि वाले मामलों की दर 0.97 प्रतिशत है।
प्रधानमंत्री कार्यालय
प्रधानमंत्री ने अभिनेता पुनीत राजकुमार के निधन पर शोक व्यक्त किया
प्रधानमंत्री श्री नरेन्द्र मोदी ने अभिनेता पुनीत राजकुमार के निधन पर गहरा दुख व्यक्त किया है।
प्रधानमंत्री ने एक ट्वीट में कहा;
“किस्मत के क्रूर फैसले ने एक गुणवान और प्रतिभाशाली अभिनेता पुनीत राजकुमार को हमसे छीन लिया है। यह उनके जाने की उम्र नहीं थी। आने वाली पीढ़ियां उन्हें उनके कार्यों और शानदार व्यक्तित्व के लिए प्यार से याद करेंगी। उनके परिवार और प्रशंसकों के प्रति संवेदना। ओम शांति।”
रक्षा मंत्रालय
भारतीय नौसेना की प्लेसमेंट एजेंसी और ऑप्टम ग्लोबल सॉल्यूशंस ने नौसेना के सेवानिवृत्त सैनिकों के लिए पुनर्वास अवसर खोजने हेतु एक समझौता ज्ञापन पर हस्ताक्षर किए
भारतीय नौसेना की प्लेसमेंट एजेंसी  और युनाइटेड हेल्थ ग्रुप की सहायक कंपनी ऑप्टम ने आज एक समझौता ज्ञापन पर हस्ताक्षर किए, जिसके माध्यम से दोनों संस्थाओं द्वारा नौसेना के सेवानिवृत्त सैनिकों के लिए रोजगार के नए अवसर तलाशे जायेंगे। भारतीय नौसेना के कार्मिक सेवा नियंत्रक वाइस एडमिरल सूरज बेरी और ऑप्टम ग्लोबल सॉल्यूशंस  प्राइवेट लिमिटेड के प्रबंध निदेशक श्री रितेश तालापात्रा ने समझौता ज्ञापन पर हस्ताक्षर किए। इस मौके पर ऑप्टम और यूनाइटेड हेल्थ ग्रुप का प्रतिनिधित्व यूनाइटेड हेल्थ ग्रुप में पब्लिक अफेयर्स एंड स्ट्रेटेजिक एंगेजमेंट्स उपाध्यक्ष तथा कंट्री लीडर सुश्री स्वाति रंगाचारी ने किया जबकि आईएनपीए का प्रतिनिधित्व रक्षा मंत्रालय  आईएचक्यू में ईएसएम मामलों के कमोडोर पंकज शर्मा ने किया।
समझौता ज्ञापन के माध्यम से आईएनपीए ऑप्टम के भर्ती मानकों के अनुसार प्रासंगिक भूमिकाओं के लिए भूतपूर्व सैनिकों/आश्रित उम्मीदवारों के एक पूल की पहचान करेगा। कंपनी बाद में चिन्हित व्यक्तियों के इन-हाउस समावेशन और प्रशिक्षण कार्यक्रमों के माध्यम से उन्हें कॉर्पोरेट क्षेत्र में कार्य करने के लिए सक्षम बनाएगी।
ऑप्टम का लक्ष्य अपनी विविधता और समावेशन पहल के तहत पूर्व सैनिकों को उनकी योग्यता, अनुभव और उनकी सेवा अवधि के दौरान हासिल की गई विशेषताओं के अनुरूप अवसर प्रदान करना है।
राष्ट्र के लिए अपनी सेवा पूरी करने के बाद पूर्व सैनिकों को रोजगार के अवसर खोजने में मदद करने में भारतीय नौसेना प्लेसमेंट एजेंसी के प्रयासों की सराहना करते हुए सुश्री स्वाति रंगाचारी ने कहा कि हमें इस प्रयास का हिस्सा बनाने के लिए हम एडमिरल सूरज बेरी, कमोडोर पंकज शर्मा और कमांडर विजय को धन्यवाद देना चाहते हैं। देश और इसकी प्रतिभा के प्रति अपनी वचनबद्धता दोहराते हुए उन्होंने कहा कि युनाइटेड हेल्थ ग्रुप में हम विभिन्न समुदायों को सकारात्मक रूप से लाभांवित करने के लिए समर्पित हैं। हम इस कार्यक्रम का हिस्सा हैं और इसके माध्यम से भारत में अपने 30 हजार से अधिक मजबूत श्रमबल को बढ़ावा देने की उम्मीद करते हैं ताकि एक ऐसी स्वास्थ्य प्रणाली का निर्माण किया जा सके जो वास्तव में सभी के लिए बेहतर कार्य हो सके।
ऑप्टम के श्रम शक्ति उपाध्यक्ष श्री सुमेक गोपाल ने कहा कि हम निःस्वार्थ भाव से देश की सेवा करने वाले अपने पूर्व सैनिकों की भर्ती के लिए भारतीय नौसेना के साथ साझेदारी करके सम्मानित एवं गर्व महसूस कर रहे हैं, जिन्होंने निस्वार्थ भाव से देश की सेवा की है और वे अपने साथ विशेष कौशल लेकर आये हैं, जिन्हें एक स्वस्थ विश्व बनाने की दिशा में लागू किया जा सकता है और इस समझौता ज्ञापन के माध्यम से हम अपने सशस्त्र बलों के प्रति अपनी वचनबद्धता को आगे बढ़ाने तथा अपने सेवानिवृत्त सैनिकों को उनके जीवन का सर्वश्रेष्ठ कार्य जारी रखने के लिए एक मंच प्रदान करने की उम्मीद करते हैं।
वाइस एडमिरल सूरज बेरी ने अपनी समापन टिप्पणी में कहा कि आईएनपीए भूतपूर्व सैनिकों और हमारे पूर्व नौसैनिकों को सुविधा प्रदान करने तथा हमारे राष्ट्र की आवश्यकताओं में उनकी सेवाएं लेते हुए उनके लिए रोजगार के अवसर खोजने हेतु प्रतिबद्ध है और इस उद्देश्य को पूरा करने वाले कार्यक्रमों की पहचान करने तथा उन्हें विकसित करने के लिए हमारा प्रयास कॉर्पोरेट क्षेत्र के साथ काम करने का है। हम इस पहल पर ऑप्टम और युनाइटेड हेल्थ ग्रुप के साथ काम करने के लिए उत्सुक हैं।
एमजी/एएम/एनके
(Visitor Counter : 207
प्रधानमंत्री कार्यालय
प्रधानमंत्री ने पुरुषों की 3000 मीटर स्टीपलचेज स्पर्धा में रजत पदक जीतने पर अविनाश साबले को बधाई दी
प्रधानमंत्री श्री नरेन्द्र मोदी ने बर्मिंघम 2022 राष्ट्रमंडल खेल में पुरुषों की 3000 मीटर स्टीपलचेज स्पर्धा में रजत पदक जीतने पर अविनाश साबले को बधाई दी है। प्रधानमंत्री श्री नरेन्द्र मोदी ने अविनाश साबले के साथ अपनी हालिया बातचीत को भी साझा किया जिसमें उन्होंने सेना के साथ अविनाश साबले के जुड़ाव के बारे में चर्चा की है।
प्रधानमंत्री ने ट्वीट किया:
‘अविनाश साबले एक उत्कृष्ट युवा खिलाड़ी हैं। मैं अत्यंत प्रसन्न हूं कि उन्होंने पुरुषों की 3000 मीटर स्टीपलचेज स्पर्धा में रजत पदक जीता है। मैं अपनी हालिया बातचीत को साझा कर रहा हूं जिसमें उन्होंने सेना के साथ अपने जुड़ाव के बारे में चर्चा की है और यह बताया है कि आखिरकार किस तरह से उन्होंने अनगिनत बाधाओं को पार किया। उनकी जीवन यात्रा अत्यंत प्रेरक है।’
गृह मंत्रालय
केंद्रीय गृह मंत्रालय ने सीबीआई से रोजी संगमा और सैमुअल संगमा की मौतों की जांच करने का अनुरोध किया
केंद्रीय गृह मंत्रालय ने केंद्रीय जांच ब्यूरो  से रोजी संगमा और सैमुअल संगमा की मौत के मामले की जांच करने का अनुरोध किया है।
यह मामला 24 जून को गुड़गांव के एक अस्पताल में रोजी संगमा की मौत से संबंधित है। तबीयत खराब होने के बाद उन्हें अस्पताल में भर्ती किया गया था। बाद में, रोजी संगमा के रिश्तेदार श्री सैमुअल संगमा ने आरोप लगाया था कि चिकित्सकीय लापरवाही के चलते रोजी की मौत हुई। अस्पताल के डॉक्टरों और स्टाफ से उनकी कहासुनी भी हुई।
अगले ही दिन, 25 जून को दिल्ली पुलिस को श्री सैमुअल संगमा के निधन की जानकारी मिली। मृतक के परिवार ने आरोप लगाया है कि रोजी संगमा की मौत अस्पताल की लापरवाही के कारण हुई थी। उन्होंने सैमुअल संगमा की मौत को लेकर अस्पताल कर्मियों को जिम्मेदार ठहराया है।
प्रधानमंत्री कार्यालय
प्रधानमंत्री श्री नरेन्द्र मोदी की लुंबिनी, नेपाल यात्रा 
प्रधानमंत्री का प्रस्थान वक्तव्य
मैं नेपाल के माननीय प्रधानमंत्रीश्री शेर बहादुर देउबा के निमंत्रण पर 16 मई 2022 को लुंबिनी, नेपाल की यात्रा पर जाऊंगा।
मैं बुद्ध जयंती के शुभ अवसर पर मायादेवी मंदिर में पूजा-अर्चना करने के लिए उत्सुक हूं। मैं लाखों भारतीयों की तरह भगवान बुद्ध की पवित्र जन्म-स्थली परश्रद्धा अर्पित करने का अवसर पाकर सम्मानित महसूस कर रहा हूं।
पिछले महीने प्रधानमंत्री देउबा की भारत यात्रा के दौरान हुई हमारी उपयोगी चर्चा के बाद मैं उनसे फिर से मिलने के लिए उत्सुक हूं। हम जलविद्युत, विकास और कनेक्टिविटी सहित कई क्षेत्रों में सहयोग का विस्तार करने के लिए अपनी साझा समझ का निर्माण करना जारी रखेंगे।
पवित्र मायादेवी मंदिर की यात्रा के अलावा, मैं लुंबिनी मठ क्षेत्र में इंडिया इंटरनेशनल सेंटर फॉर बौद्ध कल्चर एंड हेरिटेज के "शिलान्यास" समारोह में भी भाग लूंगा। मैं नेपाल सरकार द्वारा बुद्ध जयंती के अवसर पर आयोजित समारोहों में भी भाग लूंगा।
नेपाल के साथ हमारे संबंध अद्वितीय हैं। भारत और नेपाल के बीच सभ्यतागत और लोगों के आपसी संपर्क; हमारे घनिष्ठ संबंधों को स्थायित्व प्रदान करते हैं। मेरी यात्रा का उद्देश्य समय के साथ मज़बूत हुए इन संबंधों का उत्सव मनाना तथा इन्हें और प्रगाढ़ करना है, जिन्हें सदियों से प्रोत्साहन मिला है और जिन्हें हमारे आपसी मेल-जोल के लंबे इतिहास में दर्ज किया गया है।
संघ लोक सेवा आयोग
भारतीय वन सेवा परीक्षा, 2022
संघ लोक सेवा आयोग द्वारा 20 से 27 नवम्बर, 2022 में हुई लिखित परीक्षा के परिणाम एवं जून, 2023 मे हुए व्यक्तित्व परीक्षण हेतु साक्षात्कार के आधार पर भारतीय वन सेवा के पदों पर नियुक्ति हेतु अनुशंसित उम्मीदवारों की वरीयता क्रम में सूची नीचे दी गयी है।
2. विभिन्न श्रेणियों के अंतर्गत नियुक्ति हेतु 147 उम्मीदवार अनुशंसित किये जा रहे है जिनका विवरण निम्नानुसार है :-
|
|
सामान्य
|
|
आ.क.व.
|
|
अ.पि.व.
|
|
अ.जा.
|
|
अ.ज.जा.
|
|
कुल
|
|
39

|
|
21
|
|
54

|
|
22
|
|
11
|
|
147#

# 02 बेंचमार्क विकलांगता–1 एवं 01 बेंचमार्क विकलांगता–3 श्रेणी में उम्मीदवारों के उपलब्ध न होने के कारण 03 सामान्य श्रेणी के पद रिक्त रखे गए है।
3. सरकार द्वारा सेवा में नियुक्ति उपलब्ध रिक्तियों की संख्या एवं अन्य मानदंडों के पूरा होने पर की जाएगी। सरकार द्वारा सूचित रिक्तियों की संख्या निम्नानुसार है :-
|
|
सामान्य
|
|
आ.क.व.
|
|
अ.पि.व.
|
|
अ.जा.
|
|
अ.ज.जा.
|
|
कुल
|
|
62
|
|
15
|
|
40
|
|
22
|
|
11
|
|
150$
$ 07 बेंचमार्क विकलांगता  की रिक्तियां सहित।
4. निम्नलिखित अनुक्रमांक वाले 12 अनुशंसित उम्मीदवारों की उम्मीदवारी अनंतिम है :-
|
|
0333473
|
|
0815606
|
|
0862480
|
|
6600343
|
|
0420197
|
|
0824580
|
|
0914402
|
|
6615044
|
|
0707204
|
|
0852239
|
|
6420211
|
|
6624211
5. 02 उम्मीदवारों  के परिणाम को रोका गया है ।
6. संघ लोक सेवा आयोग के परिसर में परीक्षा भवन के निकट ‘सुविधा काउंटर’ स्थित है। उम्मीदवार अपनी परीक्षा / भर्ती से संबन्धित किसी प्रकार की जानकारी / स्पष्टीकरण व्यक्तिगत रूप से अथवा टेलीफोन नं. 011-23385271, 011-23098543 अथवा 011-23381125 पर प्रातः 10:00 बजे से सायं 05:00 बजे के बीच किसी भी कार्यदिवस में प्राप्त कर सकते हैं। परीक्षा परिणाम, संघ लोक सेवा आयोग की वैबसाइट www.upsc.gov.in पर भी उपलब्ध हैं। उम्मीदवारों के अंक शीघ्र ही आयोग की वेबसाइट पर उपलब्ध करवाए जायेंगे।
सूची देखने के लिए यहां क्लिक करें -
राष्ट्रपति सचिवालय
राष्ट्रपति ने नेताजी सुभाष चन्द्र बोस की जयंती पर उन्हें श्रद्धांजलि अर्पित की
राष्ट्रपति श्री रामनाथ कोविंद ने नेताजी सुभाष चन्द्र बोस की जयंती पर आज  राष्ट्रपति भवन में उन्हें श्रद्धांजलि अर्पित की। राष्ट्रपति ने राष्ट्रपति भवन में नेताजी के चित्र पर पुष्प अर्पित किए।
प्रधानमंत्री कार्यालय
प्रधानमंत्री ने भारत के लॉजिस्टिक्स क्षेत्र में बदलाव लाने में यूनिफाइड लॉजिस्टिक्स इंटरफेस प्लेटफॉर्म  की भूमिका की सराहना की
प्रधानमंत्री श्री नरेन्द्र मोदी ने भारत के लॉजिस्टिक्स क्षेत्र में बदलाव लाने में यूनिफाइड लॉजिस्टिक्स इंटरफेस प्लेटफॉर्म  की भूमिका की सराहना की है।
प्रधानमंत्री ने केन्द्रीय वाणिज्य एवं उद्योग मंत्री श्री पीयूष गोयल के एक ट्वीट को साझा करते हुए ट्वीट किया:
“लॉजिस्टिक्स के सिंगल विंडो प्लेटफॉर्म से सामान की ढुलाई में अभूतपूर्व बदलाव आया है। इससे न सिर्फ समय और लागत दोनों की बचत हो रही है, बल्कि यह देश की आत्मनिर्भरता में भी काफी मददगार होने वाला है।”
विद्युत मंत्रालय
एनटीपीसी और गुजरात गैस लिमिटेड के बीच पाइप प्राकृतिक गैस में ग्रीन हाइड्रोजन का मिश्रण करने के लिए समझौता
स्वच्छ पर्यावरण की प्राप्ति पर लगातार ध्यान केन्द्रित करते हुए, एनटीपीसी द्वारा एनटीपीसी कवास में जीजीएल  के पाइप्ड नेचुरल गैस  नेटवर्क में ग्रीन हाइड्रोजन का मिश्रण करने की दिशा में महत्वपूर्ण पहल की गई है। दोनों कंपनियों के बीच आज श्री मोहित भार्गव, सीईओ, एनटीपीसी आरईएल एंड ईडी आरई, एनटीपीसी और श्री संजीव कुमार, एमडी- जीजीएल एंड जीएसपीएल की मौजूदगी में औपचारिक समझौते पर हस्ताक्षर किया गया।
एनटीपीसी कवास की मौजूदा 1 मेगावाट की अस्थायी सौर परियोजना के विद्युत का उपयोग करते हुए ग्रीन हाइड्रोजन का उत्पादन किया जाएगा। इसे पीएनजी के साथ पूर्व निर्धारित अनुपात में मिश्रित किया जाएगा और इसका उपयोग एनटीपीसी कवास टाउनशिप में खाना पकाने वाले अनुप्रयोगों में किया जाएगा। शुरूआत में, पीएनजी में हाइड्रोजन का मिश्रण लगभग 5 प्रतिशत होगा और इसकी सफलता के बाद इसकी मात्रा को और अधिक बढ़ाया जाएगा।
एनटीपीसी 69 गीगावॉट की स्थापित क्षमता और विविध ईंधन मिश्रण के साथ देश की प्रमुख ऊर्जा कंपनी है। एनटीपीसी समूह द्वारा अगले एक दशक में 60 गीगावॉट नवीकरणीय ऊर्जा प्राप्त करने की योजना बनायी जा रही है और ग्रीन हाइड्रोजन के क्षेत्र में कई पायलट परियोजनाओं का क्रियान्वयन किया जा रहा है।
जीजीएल भारत की सबसे बड़ी सिटी गैस डिस्ट्रीब्यूशन  कंपनी है और 6 राज्यों और 1 केंद्र शासित प्रदेश के 43 जिलों में अपनी सेवाएं प्रदान कर रही है।
एनटीपीसी कवास की हाइड्रोजन सम्मिश्रण परियोजना एक पथप्रदर्शक उद्यम है और यह देश में अपने तरह की पहली परियोजना है। यह खाना पकाने के क्षेत्र को गैर-कार्बनीकृत करने और देश की ऊर्जा आवश्यकताओं को आत्मनिर्भर बनाने की दिशा में एक महत्वपूर्ण कदम है।
रक्षा मंत्रालय
डीआरडीओ-एमज़ेडयू पूर्वोत्तर विज्ञान एवं प्रौद्योगिकी केंद्र, मिजोरम विश्वविद्यालय, आइजोल में राष्ट्रीय कार्यशाला एवं ओरियंटेशन कार्यक्रम का आयोजन
मिजोरम विश्वविद्यालय के आइजोल स्थित डीआरडीओ-एमजेडयू उत्तर पूर्व विज्ञान एवं प्रौद्योगिकी केंद्र  में 17 से 19 फरवरी के बीच तीन दिवसीय राष्ट्रीय कार्यशाला का आज उद्घाटन किया गया। यह उद्घाटन सचिव डीडी आर एंड डी और डीआरडीओ के अध्यक्ष डॉक्टर जी सतीश रेड्डी ने वर्चुअल माध्यम से किया। एनईएसटीसी की स्थापना फरवरी 2019 में डीआरडीओ और मिजोरम विश्वविद्यालय द्वारा संयुक्त रूप से की गई जिससे मिजोरम विश्वविद्यालय में शिक्षकों और शोधार्थियों के मौजूद ज्ञान का इस्तेमाल किया जा सके और पूर्वोत्तर क्षेत्र के अन्य शोध संस्थानों का बोझ कम किया जा सके।
इस कार्यशाला का उद्देश्य पूर्वोत्तर क्षेत्र के शोधार्थियों और प्राध्यापक सदस्यों को रक्षा और सुरक्षा के लिए प्रौद्योगिकी एवं अनुसंधान से जुड़ी भविष्य की आवश्यकताओं से अवगत करना है। साथ ही स्थानीय समस्याओं के वैज्ञानिक समाधान उपलब्ध कराने में क्षेत्रीय कौशल का इस्तेमाल और सशस्त्र सैन्य बलों से जुड़े क्षेत्रों में उनकी रूचि पैदा करना भी है ताकि भारत सरकार की नीति आत्मनिर्भर भारत को प्रोत्साहन मिल सके।
इस अवसर पर अपने संबोधन में डीआरडीओ के अध्यक्ष ने जोर देकर कहा कि पूर्वोत्तर राज्यों के विभिन्न संस्थानों और विश्वविद्यालयों के स्थानीय कौशल के इस्तेमाल से शोध को बढ़ावा देने की आवश्यकता है। उन्होंने प्राध्यापक सदस्यों और शोधार्थियों का उत्साहवर्धन करते हुए कहा कि देश को रक्षा और सुरक्षा के क्षेत्र में आत्मनिर्भर बनाने के लिए वह अपने नए-नए विचारों और योजनाओं के साथ सामने आयें और डीआरडीओ के साथ हाथ मिलाएँ। अकादमिक संस्थानों और डीआरडीओ की लंबी साझेदारी के महत्व को रेखांकित करते हुए उन्होंने कहा कि डीआरडीओ की प्रयोगशालाओं के साथ विश्वविद्यालयों, शोधार्थियों और उद्योग जगत की साझेदारी की आवश्यकता है ताकि देश के लिए मुख्यधारा के शोध एवं अनुसंधान में योगदान किया जा सके। उन्होंने जोर दिया कि ऊंचाई वाले इलाकों में इस्तेमाल होने वाले रक्षा उपकरणों और प्रौद्योगिकियों के विकसित किए जाने, विषम मौसमी स्थितियों का सामना करने वाले क्षेत्रों और साइबर सुरक्षा जैसे क्षेत्रों के लिए उपकरण विकसित किए जाने की संभावनाओं का पता लगाए जाने की आवश्यकता है।
तीन दिवसीय इस कार्यशाला में मुख्यतः तीन विषयों पर ध्यान केंद्रित किया गया है जिसमें कृषि-जैव संसाधनों का प्रबंधन, पर्यावरण और अपशिष्ट प्रबंधन और अभियांत्रिकी प्रौद्योगिकी एवं पदार्थ विज्ञान शामिल है। इस कार्यशाला में 8 पूर्वोत्तर राज्यों मिजोरम, असम, मेघालय, मणिपुर, अरुणाचल प्रदेश, त्रिपुरा, नागालैंड और सिक्किम के 13 विश्वविद्यालयों से 35 परिकल्पना लेख प्रस्तुत किए जाएंगे जिनका डीआरडीओ के वैज्ञानिकों और एनईएसटीसी के प्राध्यापकों की एक टीम द्वारा मूल्यांकन किया जाएगा। इस कार्यशाला में 100 से अधिक प्राध्यापक हिस्सा लेंगे। ओरिएंटेशन कार्यक्रम के दौरान प्राध्यापकों और शोधार्थियों की डीआरडीओ वैज्ञानिकों के साथ परिचर्चा होगी जिससे यह समझने में आसानी होगी कि रक्षा क्षेत्र के लिए किस तरह की परियोजनाओं को शोध एवं अनुसंधान के लिए अपनाया जाना चाहिए। इन परिकल्पनाओं के आधार पर और शोध के नए विचारों के आधार पर जो प्रौद्योगिकी सामने आएंगी उनसे रक्षा क्षेत्र के लिए नई प्रौद्योगिकियों और नए उपकरणों को विकसित करने में मदद मिलेगी।
एमजी/एएम/डीटी/डीवी
(Visitor Counter : 173
प्रधानमंत्री कार्यालय
प्रधानमंत्री की एससीओ शिखर सम्मेलन के दौरान ईरान के राष्ट्रपति के साथ बैठक
1. प्रधानमंत्री श्री नरेन्द्र मोदी और ईरान इस्लामी गणराज्य के राष्ट्रपति एच.ई. श्री इब्राहिम रायसी ने उज्बेकिस्तान के समरकंद में एससीओ के राष्ट्राध्यक्ष परिषद की 22वीं बैठक के आयोजन के दौरान मुलाकात की। 2021 में राष्ट्रपति रायसी के पदभार ग्रहण करने के बाद, प्रधानमंत्री और राष्ट्रपति रायसी के बीच यह पहली बैठक थी।
2. बैठक के दौरान दोनों नेताओं ने द्विपक्षीय संबंधों से जुड़े कई महत्वपूर्ण मुद्दों पर चर्चा की तथा संबंधों को और मजबूत करने की इच्छा व्यक्त की। प्रधानमंत्री ने इस बात पर प्रकाश डाला कि भारत-ईरान द्विपक्षीय संबंध, ऐतिहासिक और सभ्यतागत संबंधों द्वारा रेखांकित किये जाते हैं, जिनमें दोनों देशों के लोगों के मजबूत आपसी संपर्क शामिल हैं।
3. दोनों राजनेताओं ने शहीद बेहेस्ती टर्मिनल, चाबहार बंदरगाह के विकास में हुई प्रगति की समीक्षा की और क्षेत्रीय संपर्क के क्षेत्र में द्विपक्षीय सहयोग के महत्व को रेखांकित किया।
4. दोनों राजनेताओं ने अफगानिस्तान सहित अंतरराष्ट्रीय और क्षेत्रीय विकास पर भी चर्चा की। प्रधानमंत्री ने अफगानिस्तान के लोगों को मानवीय सहायता प्रदान करने की भारत की प्राथमिकताओं और एक शांतिपूर्ण, स्थिर एवं सुरक्षित अफगानिस्तान के समर्थन में एक प्रतिनिधि और समावेश आधारित राजनीतिक व्यवस्था की आवश्यकता को दोहराया।
5. राष्ट्रपति रायसी ने प्रधानमंत्री को जेसीपीओए वार्ताओं की वर्त्तमान स्थिति के बारे में जानकारी दी।
6. प्रधानमंत्री ने राष्ट्रपति रायसी को अपनी सुविधानुसार जल्द से जल्द भारत आने का आमंत्रण दिया।
समरक़ंद
16 सितंबर, 2022
श्रम और रोजगार मंत्रालय
वीवी गिरि राष्ट्रीय श्रम संस्थान में विशेष स्वच्छता अभियान 2.0 का सफल आयोजन किया गया
दस्तावेजों का डिजिटलीकरण करना और पुस्तकालय परिसर का कायापालट इस आयोजन की प्रमुख उपलब्धियां रहीं
विशेष अभियान 2.0 के तहत वीवीजीएनएलआई परिसर को साफ-सुथरा तथा हरा-भरा बनाया गया
नोएडा का वी.वी. गिरि राष्ट्रीय श्रम संस्थान  श्रम एवं रोजगार मंत्रालय का एक स्वायत्त संस्थान है। यह संस्थान श्रम और इससे संबंधित विषयों में अनुसंधान, शिक्षा, प्रशिक्षण, प्रकाशन तथा परामर्श उपलब्ध कराता है। संस्थान में 2 अक्टूबर से 31 अक्टूबर 2022 तक "विशेष स्वच्छता अभियान 2.0" का आयोजन किया गया। इस दौरान स्वच्छता सुनिश्चित करने के उद्देश्य से कूड़े का निपटान किया गया और कचरे से घिरे उपलब्ध स्थान को व्यवस्थित किया गया। वीवीजीएनएलआई के महानिदेशक श्री अमित निर्मल ने विशेष अभियान 2.0 के तहत प्रतिदिन आयोजित गतिविधियों की समीक्षा की। संस्थान के सभी कर्मचारियों की उत्साहपूर्ण भागीदारी ने स्वच्छता विशेष अभियान 2.0 की सफल बना दिया।
संस्थान के परिसर को आठ पॉकेट/क्षेत्रों में विभाजित किया गया और प्रत्येक कर्मचारी की भागीदारी सुनिश्चित करने के लिए हरेक पॉकेट/क्षेत्र के लिए एक कार्य योजना तैयार की गई और कार्य निष्पादन के लिए एक समिति का गठन किया गया। सभी की सामूहिक भागीदारी व जवाबदेही सुनिश्चित करने के लिए प्रत्येक पॉकेट की निगरानी/देखरेख संकाय के किसी एक सदस्य/अधिकारी द्वारा की गई।
विशेष अभियान के तहत सबस्टेशन, खेल के मैदान, उद्यान और पुस्तकालय प्रखंड के पुराने कम्प्यूटर केन्द्र तथा पुस्तकालय प्रखंड में पुराने दस्तावेज कक्ष के कचरा निपटान सहित प्रतिदिन साफ-सफाई की गतिविधियां की गयी हैं। रिकॉर्ड रूम को सुव्यवस्थित करने और फाइलों का डिजिटलीकरण करने पर विशेष ध्यान दिया गया।
स्वच्छता अभियान 2.0 के तहत 30 दिन में हासिल की गईं उपलब्धियां नीचे सूचीबद्ध हैं:
1. रिकॉर्ड रूम को अच्छे से साफ किया गया क्योंकि इसमें बहुत सारे पुराने रिकॉर्ड रखे गए थे। कक्ष की धूल ठीक से हटाई गई, इसके बाद सभी रिकॉर्ड को अनुक्रमित और कालानुक्रमिक रूप से व्यवस्थित किया गया। सभी फिजिकल अभिलेखों को डिजिटल रूप में परिवर्तित किया गया है।
2. अध्ययन के लिए एक स्वच्छ एवं अनुकूल वातावरण तैयार करने के उद्देश्य से पर्याप्त स्थान खाली करने और परिवेश को साफ बनाने हेतु पुस्तकालय ब्लॉक तथा आस-पास के क्षेत्रों को अच्छी तरह से साफ किया गया।
3. छात्रावास व प्रशिक्षण खण्डों में साफ-सफाई सुनिश्चित करने के लिए मेगा सफाई अभियान चलाया गया।
4. खाली पड़ा हुआ रिहायशी ब्लॉक  खरपतवारों से ढका हुआ था, उसे भी अच्छी तरह से साफ किया गया।
5. आवासीय ब्लॉक के दोनों पार्कों को कचरा मुक्त कर दिया गया है, जिससे उन्हें एक तरह से नया जीवन मिल चुका है।
वीवीजीएनएलआई में विशेष आयोजित अभियान
स्वास्थ्य एवं परिवार कल्याण मंत्रालय
केन्द्र सरकार ने राज्यों को रिकॉर्ड तीन करोड़ एन-95 मास्को की आपूर्ति की
केन्द्र की ओर से 1.28 करोड़ से अधिक पीपीई किट और 10 करोड़ एचसीक्यू टैबलेट नि:शुल्क वितरित किये गये
कोविड-19 महामारी के नियंत्रण और प्रबंधन के लिए राज्य/केंद्रशासित प्रदेशों की ओर से किये जा रहे अथक प्रयासों तथा महामारी से लड़ने के लिए प्रभावी प्रबंधन के तहत स्वास्थ्य ढांचे को मजबूत करने में केंद्र सरकार की अहम भूमिका रही है।
कोविड-19 से निपटने के लिए सुविधाओं को बढ़ाने के साथ-साथ, केंद्र सरकार राज्यों और केन्द्र शासित प्रदेश की सरकारों को उनके प्रयासों में मदद के लिए मुफ्त में चिकित्सा सामग्रियों की आपूर्ति कर रही है। भारत सरकार द्वारा आपूर्ति किए गए ऐसे अधिकांश चिकित्सा उत्पाद शुरुआत में देश में नहीं बनाए जा रहे थे। महामारी के कारण बढ़ती वैश्विक मांग के कारण विदेशी बाजारों में भी उनकी उपलब्धता कम हो गई थी।
स्वास्थ्य और परिवार कल्याण मंत्रालय, कपड़ा मंत्रालय, रसायन और उर्वरक मंत्रालय के फार्मास्यूटिकल्स विभाग, उद्योग और आंतरिक व्यापार संवर्धन विभाग, रक्षा अनुसंधान और विकास संगठन और अन्य के संयुक्त प्रयासों से इस अवधि के दौरान आवश्यक चिकित्सा उपकरणों जैसे पीपीई किट, एन-95 मास्क, वेंटिलेटर इत्यादि के निर्माण और आपूर्ति के लिए घरेलू उद्योग को प्रोत्साहित किया गया है। परिणामस्वरूप, आत्मानिर्भर भारत और मेक इन इंडिया का संकल्प मजबूत हुआ और केंद्र सरकार द्वारा आपूर्ति किए जा रहे अधिकांश चिकित्सा उपकरण और सामग्रियां अब देश में ही बनाई जा रही हैं।
11 मार्च 2020 के बाद से, केंद्र सरकार ने राज्यों/संघ राज्य क्षेत्रों/केंद्रीय संस्थानों को 3.04 करोड़ से अधिक एन 95 मास्क और 1.28 करोड़ से अधिक पीपीई किट वितरित किए हैं। साथ ही, 10.83 करोड़ से अधिक एचसीक्यू टैबलेट भी उन्हें मुफ्त बांटे गए हैं।
इसके अलावा, 22,533 मेक इन इंडिया वेंटिलेटर विभिन्न राज्यों, केंद्रशासित प्रदेशों और केंद्रीय संस्थानों को वितरित किए गए हैं। केंद्र वेंटिलेटरों को लगाए जाने और उनका संचालन भी सुनिश्चित कर रहा है।
कोविड-19 संबंधित तकनीकी मुद्दों, दिशा-निर्देशों और सलाह से संबंधित सभी प्रामाणिक और ताजा जानकारी के लिए कृपया www.mohfw.gov.in और @MoHFW_INDIA नियमित रूप से देखें:
कोविड-19 से संबंधित तकनीकी प्रश्न और अन्य प्रश्न ncov2019[at]gov[dot]in और @CovidIndiaSeva तथा technquery.covid19[at]gov[dot]in पर भेजे जा सकते हैं।
कोविड-19 से संबंधित किसी भी जानकारी के लिए स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। कोविड-19 पर राज्यों/केंद्रशासित प्रदेशों के हेल्पलाइन नंबरों की सूची www.mohfw.gov.in/pdf/coronvavirushelplinenumber.pdf पर भी उपलब्ध है।